英國化學家約翰·紐蘭茲敆1864遘1865年間寫了雅価論文，講伊自家其蜀套元素歸類方法：當元素根據原子量趁輕遘重排列以後，相似其物理共化學特性以每8萆元素其周期重復，伊將這比作音樂臺中其八度。這所謂其「八行週期律」受到大家儂其諷刺，化學學會也拒絕發佈伊其研究。不過，紐蘭茲會畫出蜀張元素列表，固加使這預測了新其元素，譬如鍺。化學學會要敆承認了門捷列夫其成果五年以後乍承認紐蘭茲其發現其重要性。